SGP ร่วง3% นิวโลว์รอบ 7 เดือน หลังไตรมาส2 พลิกขาดทุน 127 ลบ. เหตุค่าใช้จ่ายขาย-บริหารพุ่ง
SGP ร่วง 3% นิวโลว์รอบ 7 เดือน หลังไตรมาส 2 พลิกขาดทุน 126.69 ลบ. จากปีก่อนกำไร 765.71 ลบ. เหตุค่าใช้จ่ายขาย-บริหารพุ่ง
SGP ร่วง 3% นิวโลว์รอบ 7 เดือน หลังงบฯไตรมาส 2/62 พลิกขาดทุน 126.69 ลบ. จากปีก่อนกำไร 765.71 ลบ. เหตุค่าใช้จ่ายขาย-บริหารพุ่ง
8 ส.ค. 2562

ผู้สื่อข่าวรายงานว่า ราคาหุ้น บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ล่าสุด ณ เวลา 10.17 น. อยู่ที่ 8.85 บาท ลบ 0.25 บาท หรือ 2.75% สูงสุดที่ 8.90 บาท ต่ำสุดที่ 8.80 ล้านบาท

โดยราคาหุ้น SGP ปรับตัวลดลงต่ำสุดในรอบ 7 เดือน นับตั้งแต่ราคาหุ้นอยู่ที่ระดับ 8.70 บาท เมื่อวันที่ 3 ม.ค.2562 หลังรายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.62 พลิกขาดทุน 126.69 ล้านบาท ดังนี้

ทั้งนี้ผลการดำเนินงานในไตรมาสดังกล่าวพลิกขาดทุน เนื่องจากกลุ่มบริษัทฯ มีค่าใช้จ่ายในการขายและบริหารเป็นจำนวนเงิน 402.35 ล้านบาท เมื่อเปรียบเทียบกับงวดเดียวกันของปี 2561 ซึ่งมีจำนวนเงิน 341.70 ล้านบาท เพิ่มขึ้นจำนวน 60.65ล้านบาทหรือร้อยละ 17.75 สาเหตุหลักเพิ่มขึ้นจากกลุ่มบริษัทฯ มีการตั้งสำรองค่าใช้จ่ายเพิ่มสำหรับผลกระทบจากการเปลี่ยนแปลงพระราชบัญญัติคุ้มครองแรงงานเรื่องการจ่ายค่าชดเชยพนักงานที่จะเกษียณอายุเป็นจำนวน 27.40 ล้านบาทและมีการตั้งค่าเผื่อการลดมูลค่าของอุปกรณ์เพิ่มขึ้นจำนวน 39.77 ล้านบาท
รวมทั้งกลุ่มบริษัทฯ มีต้นทุนทางการเงินในไตรมาส 2/62 จำนวนเงิน 138.74 ล้านบาท เมื่อเปรียบเทียบกับงวดเดียวกันของปี 2561 จำนวนเงิน 109.68 ล้านบาท เพิ่มขึ้นจำนวนเงิน 29.06 ล้านบาท หรือร้อยละ 26.50 สาเหตุหลักมาจากกลุ่มบริษัทฯ มีเงินกู้ยืมระยะสั้นจากสถาบันการเงินเพิ่มขึ้นเพื่อใช้เป็นเงินหมุนเวียนในธุรกิจ LPG
อย่างไรก็ตาม บริษัทยังประกาศจ่ายปันผลงวดดำเนินงานวันที่ 1 ม.ค. 2562 ถึงวันที่ 30 มิ.ย. 2562  และกำไรสะสม อัตราจ่ายเป็นเงินสด (บาทต่อหุ้น) 0.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 21 ส.ค.2562 ทั้งนี้ กำหนดจ่ายเงินปันผลในวันที่ 5 ก.ย.2562